text: मंच पर मुख्यमंत्री अखिलेश सिंह के अलावा सपा प्रमुख मुलायम सिंह यादव आदि वरिष्ठ नेता और मंत्री विराजमान थे। इन्हीं सपाईयों के बीच मंच पर विराजमान एक पुराने पत्रकार साहब सबके उत्साह की वजह बने हुए थे। लोहिया के निर्वाण दिवस वाले दिन ही राष्ट्रपति प्रणव मुखर्जी भी दो दिवसीय दौरे पर लखनऊ पहुंचने वाले थे। उनके आने का समय हो गया था और प्रोटोकॉल के हिसाब से हवाई अड्डे पर मुख्यमंत्री को भी मौजूद रहना था। समय की गंभीरता को देखते हुए लोहिया निर्वाण दिवस पर मुख्यमंत्री ने सबसे पहले भाषण दिया। वह राष्ट्रपति की आगवानी करने की जल्दी में थे। एक तरफ अखिलेश का भाषण चल रहा था तो दूसरी तरफ पत्रकार महोदय नेताजी के साथ कानाफूसी में लगे थे। इसी बीच उन्होंने एक पर्ची भी नेता जी को थमाई।